సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
'చుట్టాలబ్బాయి' విశేషాలపై వీరభద్రమ్
అహనా పెళ్లంట, పూల రంగడు వంటి హిలేరియస్ సినిమాల్ని తెరకెక్కించిన యంగ్ అండ్ ఎనర్జిటిక్ డైరెక్టర్ వీరభద్రమ్
| Updated:
Apr 6, 2016, 11:43PM IST
అహనా పెళ్లంట, పూల రంగడు వంటి హిలేరియస్ సినిమాల్ని తెరకెక్కించిన యంగ్ అండ్ ఎనర్జిటిక్ డైరెక్టర్ వీరభద్రమ్ ప్రస్తుతం లవ్లీ రాక్ స్టార్ ఆదితో ఔట్ అండ్ ఔట్ ఎంటర్‌టైనర్‌గా చుట్టాలబ్బాయి అనే సినిమాని తెరకెక్కిస్తున్న విషయం తెలిసిందే. నమిత ప్రమోద్ , యామిని మల్హోత్రాలు హీరోయిన్లుగా వెంకట్ తలారి, రామ్ తాళ్లూరి నిర్మాతలుగా ఈ సినిమా రూపొందుతోంది. ఏప్రిల్ 6న తన బర్త్‌డే సందర్భంగా ఈ సినిమా విశేషాల్ని మీడియాతో పంచుకున్నారు వీరభద్రమ్. 'బంగారంలాంటి ఒక మంచి సినిమా అయిన ఈ చుట్టాలబ్బాయిని తెరకెక్కిస్తుండటమే నాకీసారి బర్త్ డే స్పెషల్ అనుకుంటాను. మంచి కథ, కథనంతో ఈ సినిమాని తెరకెక్కిస్తున్నందుకు ఆనందంగా వుంది. 90శాతం టాకీ పార్ట్ పూర్తయింది. క్లైమాక్స్‌తోపాటు మరో మూడు పాటలు బ్యాలెన్స్ వున్నాయి. జూన్‌లో సినిమా రిలీజ్‌కి ప్లాన్ చేస్తున్నాం. ఈ సినిమాలో ఆది రికవరీ బాబ్జీ అనే పాత్రలో నటిస్తున్నాడు. మలయాళంలో 50 సినిమాల వరకు చేసిన నమిత ఈ సినిమాలో బాగా పర్‌ఫామ్ చేస్తోంది. సెకండ్ హీరోయిన్‌గా యామిని మల్హోత్రా నటించింది. ఈ సినిమాలో చుట్టలబ్బాయిగా పరిచయమయ్యే ఆది ఏం చేశాడనేదే సినిమా కథాంశం. బంధాలు, బంధుత్వాల గురించి చెప్పేదే ఈ చుట్టాలబ్బాయి. నాకు నేనుగా ముందు ఓ కథ రాసుకుంటాను. ఆ తర్వాతే ఈ కథ ఎవరికి సూట్ అవుతుందా అని ఆలోచిస్తాను. అలా ఈ కథకి ఆది అయితే బాగుంటుందని సాయికుమార్, ఆదిలకి వినిపించాను. కథ నచ్చడంతో వాళ్లు కూడా వెంటనే ఓకే అన్నారు' అని చెప్పుకొచ్చాడు బర్త్ డే బాయ్ వీరభద్రమ్.